**DRAMA**

**1. Dramski tekst, što već znam?( prepiši u bilježnicu)**

**Treći književni rod.**

**Napisan je u obliku razgovora ili dijaloga, može biti i monolog, namijenjen je izvođenju na pozornici u kazalištu. Popis dramskih lica zove se afiš. Lica izgovaraju uloge, a u ostvarivanju uloge, glumcu i redatelju, pomažu didaskalije, upute u zagradama. Smiješna drama je komedija (razgovora, situacije, karaktera, nesporazuma). Tužna drama je tragedija, a treća dramska vrsta je samo drama (ima naglašen dramski sukob). Kompozicija drame – uvod, zaplet, vrhunac, peripetija, rasplet i epilog.**

**Peripetija – nagli preokret u dramskoj radnji**

**Epilog – završni govor**

**Dramski sukob – ono na čemu se temelji dramska radnja (uvijek privlači čitatelje i publiku)**

**2. Pročitaj dječju scensku igru „Pitanje“!**

**Pitanje**

SCENSKA IGRA/IGROKAZ

Popis lica/ afiš: Matija, Magdalena, Tomislav, Stela , Ana, David i Stella

 (*Na zatamnjenoj sceni nalazi nas se sedmero koji prigušenim glasom sami sebi postavljamo pitanje nadajući se da nas čuje Bog koji je prisutan kao svjetlost koja dolazi s raznih strana na pozornicu.* )

SVATKO: Čemu si me to poučio, Bože?

 (*Naša pitanja u skupnom monologu postaju sve glasnija, a mi se sudarimo te započinje dijalog sa zamišljenim sugovornikom, dajemo svaki pojedinačno svoj odgovor sebi i Bogu. Govorimo naizmjence, glasno i samouvjereno. Puni ljubavi prema Bogu i ljudima.)*

MATIJA:Radujem se svakom jutru, svakom izlasku sunca,

svakom osmjehu prijatelja.

Radujem se slobodi svog naroda, radujem se svačemu i ničemu, samo se radujem.

Tome si me ti naučio, Bože!

MAGDALENA: Svaki je život važan, ni jedan nije manje vrijedan, a život je samo jedan.

Svaki je čovjek moj brat, tome si me ti poučio, Bože!

STELA: Sunčevu svjetlost, zlatni različak, bijele oblačke i maslačke što plešu svoj prvi ljubavni ples,vjetar i slobodu, život i prirodu, ti si me naučio voljeti.

TOMISLAV: Otvaram vrata i izlazim u svijet,radujem se susretu jer susrećem prolaznika, susrećem čovjeka, susrećem svog brata. Raduje li se i on, Bože?

DAVID: Pogledom pratim prekrasnu djevojku. Zaljubio sam se. Ljubav je kao okupano sunce.Ljubi bližnjega, tome si me poučio.

STELLA: Obitelj mi je sve, vjera i nada. Sretna sam jer sam zdrava. Spremna za životnu borbu, za čovjeka, za sjajno sunce, za zemlju. Tome si me poučio!

ANA: Miris svježine, plavetnilo neba, bjelina oblaka i vedrina dana, toplina sunca na mojoj koži, jarkosti šarenilo, to mirišem, to dodirujem , to promatram.

Čujem govor, hod, disanje, ne vidim tebe, ali te osjećam u njima, u ljudima. Jesi li uvijek sa mnom, jesi li uvijek s nama?

Jesi li me tome želio poučiti?

ZAJEDNO: *(Naizmjence izgovaramo svoje stavove, sa osmjehom na licu. )*Mi rastemo , mi živimo, mi volimo i radujemo se, mi griješimo i praštamo jer si nas ti tome poučio, Bože!

Čuješ li nas?*(Kao jeka, više puta.)*

Vjeruj u nas i vidimo se! (*Izgovaramo s vjerom i ljubavlju, ponosno i nježno.)*

U nastanku scenske igre sudjelovala njena lica:

 Matija Telebar, Stela Oreški, Ana Šobak,

 David Nell, Stella Jaklin, Tomislav Levanić

 i redateljica Magdalena Lukaček.iz 8.b

Igra je nastala kroz radionicu duhovne književnosti na satu hrvatskoga jezika.

 Mentor: Željka Rabuzin, dipl.uč.

**NA DRŽAVNOM SUSRETU HRVATSKOG DUHOVNOG DJEČJEG STVARALAŠTVA RAD JE NAGRAĐEN U KATEGORIJI DUHOVNOG IGROKAZA**

**3. Je li nešto u ovom dramskom tekstu na tebe ostavilo trag? Što? Odgovori!**

**4. Nauči tekst lijepo čitati, snimi onu ulogu koja za tebe nosi najsnažnije poruke i pošalji zapis čitanja!**

**5. Tvoj zadatak je dramatizirati dva teksta (dvije lirske pjesme koje slijede), pretvoriti ih u dramski tekst, s licima, didaskalijama koja izmišljaš i oblikuješ sam...**

**Lađa**

**Stigla je lađa izdaleka, kakva lađa, koga čeka?**

**Najljepša lađa na svijetu!**

**Hajdemo brzo, na nas čeka. U nepoznatu zemlju kreće, al nespremne primit neće.**

**Zato se umi i presvuci jer na te čeka lađa u luci.**

**Modra i zlatna, bijela joj jedra, skidaju zvijezde sa neba vedra.**

**Skoro će krenuti, brzo na lađu, evo već plovi, plovi,**

**u najljepšu zemlju gdje su snovi!**

**Plovi, plovi, plovi naša lađa,**

**dok se u daljini sunce rađa!**

**Na lađi**

**Moja obitelj, moj najbliži rod**

**Kroz život plovi ko veliki brod.**

**Kapetan je tata, čvrst kao cer,**

**A s krme nam mama određuje smjer.**

**Uz kapetana po moru života,**

**Ona bez pogreške kormilo mota.**

**Na tom sam brodu, niste li znali, upravo ja od palube mali.**

**I ja, i ja i ja!**

**Plovi, plovi, plovi naša lađa.**

**Dok se u daljini sunce rađa!**

**Rok za poslati zadatak je petak do 18:00!**